Maskinmesterskolen Martec i Frederikshavn kan se frem til at øge antallet af pladser fra 80 til 100, mener folketingsmedlem, Bjarne Laustsen fra Socialdemokraterne. Han advokerede allerede under den borgerlige regering for at øge optaget, fordi arbejdsløsheden i faget er lav. Direktør Pia Ankerstjerne fra Martec er glad for udsigten til flere studerende. Hun siger til P4Nordjylland, at maskinmestre er efterspurgte i erhvervslivet. Bjarne Laustsen peger på, at flere uddannelsespladser også er med til at reducere den høje arbejdsløshed blandt metalarbejdere i Frederikshavn-området - fordi mange vælger at efteruddanne sig som maskinmester

Referat:
Regeringen vil næste år øge antallet af studiepladser på landets fem maskinmester-uddannelser. Den ene ligger i Nordjylland - i Frederikshavn.